ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการดำเนินการเกี่ยวกับสินค้าหรือตู้สินค้าที่ได้ยื่นใบขนสินค้า วางประกัน ชำระค่าภาษีอากรโดยได้ทำพิธีการตรวจปล่อยหรือยังมิได้ทำพิธีการตรวจปล่อยสินค้า หรือตู้สินค้าจากกรมศุลกากรและ/หรือยังไม่ได้นำออกจากท่าเรือกรุงเทพพ.ศ. ๒๕๕๗[๑] โดยที่เห็นเป็นการสมควรให้มีการกำหนดวิธีดำเนินการเกี่ยวกับสินค้าหรือตู้สินค้าที่ได้ยื่นใบขนสินค้า วางประกัน ชำระค่าภาษีอากร โดยได้ทำพิธีการตรวจปล่อยหรือยังมิได้ทำพิธีการตรวจปล่อยสินค้า หรือตู้สินค้าจากกรมศุลกากรและ/หรือยังไม่ได้นำออกจากท่าเรือกรุงเทพ อาศัยอำนาจตามความในมาตรา ๙ (๓) (๔)มาตรา ๒๔ มาตรา ๒๙ วรรคแรก (๑) วรรคสอง แห่งพระราชบัญญัติการท่าเรือแห่งประเทศไทยพ.ศ. ๒๔๙๔ ผู้อำนวยการการท่าเรือแห่งประเทศไทย ซึ่งได้รับมอบอำนาจจากคณะกรรมการการท่าเรือแห่งประเทศไทยจึงให้ดำเนินการดังนี้ข้อ ๑ ระเบียบนี้เรียกว่าระเบียบการท่าเรือแห่งประเทศไทย ว่าด้วยการดำเนินการเกี่ยวกับสินค้าหรือตู้สินค้าที่ได้ยื่นใบขนสินค้า วางประกัน ชำระค่าภาษีอากร โดยได้ทำพิธีการตรวจปล่อยหรือยังมิได้ทำพิธีการตรวจปล่อยสินค้าหรือตู้สินค้าจากกรมศุลกากร และ/หรือยังไม่ได้นำออกจากท่าเรือกรุงเทพ พ.ศ. ๒๕๕๗ข้อ ๒ ให้ใช้ระเบียบนี้ตั้งแต่วันที่ ๑ สิงหาคม๒๕๕๗ เป็นต้นไปข้อ ๓ นับแต่วันใช้ระเบียบนี้ให้ยกเลิกระเบียบ คำสั่งประกาศ หรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ในระเบียบนี้กทท. หมายความว่าการท่าเรือแห่งประเทศไทยสินค้า หมายความว่า สัตว์ พืชหรือสิ่งของทุกชนิดที่แลกเปลี่ยน ซื้อ ขาย ให้หรือถือกรรมสิทธิ์ได้ตามกฎหมายและให้หมายรวมถึงของใช้ส่วนตัวของบุคคล หรือนิติบุคคลที่นำเข้าใบขนสินค้า หมายความว่า ใบหรือเอกสารอิเล็กทรอนิกส์ที่แสดงรายการต่อไปนี้ คือ ชนิด คุณภาพ ปริมาณ น้ำหนักราคาศุลกากร และรายการอื่น ๆ ตามแต่อธิบดีกรมศุลกากรกำหนดและให้ลงนามรับรองในใบขนสินค้า หรือใช้วิธีใดตามที่อธิบดีกรมศุลกากรกำหนดเพื่อรับรองใบขนสินค้าว่าข้อความที่ได้แสดงไว้เป็นความสัตย์จริงค่าภาษีอากร หมายความว่าค่าภาษี ค่าอากร ค่าธรรมเนียม หรือค่าภาระติดพันในทางศุลกากร หรืออากรชั้นในวางประกัน หมายความว่าในกรณีที่พนักงานเจ้าหน้าที่ศุลกากรเห็นว่ามีปัญหาเกี่ยวกับจำนวนค่าอากรสำหรับของที่กำลังผ่านศุลกากรให้นำของนั้นไปยังศุลกสถาน หรือนำไปเก็บไว้ในที่มั่นคงแห่งใดแห่งหนึ่ง เว้นแต่พนักงานเจ้าหน้าที่และเจ้าของหรือตัวแทนจะตกลงกันยอมให้เอาแต่ตัวอย่างของไว้วินิจฉัยปัญหาและเพื่อรักษาประโยชน์รายได้แผ่นดิน ให้ชำระอากรตามจำนวนที่ผู้นำของเข้าหรือผู้ส่งของออก แล้วแต่กรณี สำแดงไว้ในใบขนสินค้าและให้วางเงินเพิ่มเติมเป็นประกันจนครบจำนวนเงินอากรสูงสุดที่อาจจะพึงต้องเสียสำหรับของนั้นแต่อธิบดีกรมศุลกากรจะประกาศกำหนดให้รับการค้ำประกันของกระทรวงการคลังหรือธนาคารแทนการวางเงินเพิ่มเติมเป็นประกันดังกล่าว โดยอาจกำหนดให้ปฏิบัติตามเงื่อนไขที่เห็นสมควรก็ได้คณะกรรมการ หมายความว่าคณะกรรมการขายทอดตลาดสินค้าของการท่าเรือแห่งประเทศไทยข้อ ๕ คณะกรรมการประกอบด้วย๕.๑ ผู้อำนวยการสำนักบริหารการเงิน ประธานกรรมการ๕.๒ ผู้อำนวยการกองพัสดุ กรรมการ๕.๓ ผู้ช่วยผู้อำนวยการกองปฏิบัติการสินค้า๑ กรรมการ๕.๔ ผู้ช่วยผู้อำนวยการกองคลังสินค้า กรรมการ๕.๕ หัวหน้าแผนกคดี กรรมการ๕.๖ หัวหน้าแผนกงบทาการงานปฏิบัติการ กรรมการ๕.๗ หัวหน้าแผนกคลังสินค้าตกค้าง กรรมการและเลขานุการข้อ ๖ ให้คณะกรรมการมีอำนาจดำเนินการขายทอดตลาดสินค้าที่ไม่ได้นำออกจากท่าเรือกรุงเทพภายในระยะเวลาที่ กทท. กำหนด ดังนี้๖.๑ สินค้า หรือตู้สินค้าที่ได้ยื่นใบขนสินค้า วางประกัน ชำระค่าภาษีอากรโดยได้ทำพิธีการตรวจปล่อยหรือยังมิได้ทำพิธีการตรวจปล่อยสินค้า หรือตู้สินค้าจากกรมศุลกากร และ/หรือยังไม่ได้นำออกจากท่าเรือกรุงเทพ๖.๒ สินค้าหรือตู้สินค้าที่ศุลกากรขายทอดตลาดและมีผู้ประมูลได้แล้วไม่นำออกจากท่าเรือกรุงเทพ๖.๓ สินค้า หรือตู้สินค้าอื่น ๆ ตามที่ได้รับมอบหมายเพิ่มเติมข้อ ๗ สินค้าขาเข้าทั่วไปเมื่อครบกำหนด ๒ เดือน ๑๕ วัน สินค้าผ่านแดน เมื่อครบกำหนด ๙๐ วันและสินค้าอันตรายตามรายการที่ศุลกากรกำหนด เมื่อครบกำหนด ๗ วัน นับจากวันที่เรือเข้าให้หน่วยงานที่รับมอบและเก็บรักษาสินค้า หรือตู้สินค้าไว้ ดำเนินการตรวจสอบสินค้าที่ยังมิได้นำออกจากที่เก็บสินค้าหรือตู้สินค้าของเรือแต่ละลำ โดยแยกเป็น๗.๑ กรณีสินค้า หรือตู้สินค้าที่ยังมิได้ยื่นใบขนสินค้า วางประกันหรือชำระค่าภาษีอากร และมีหนังสือจากกรมศุลกากรประจำหน่วยงานแจ้งให้ส่งสินค้าหรือตู้สินค้านั้นไปยังคลังสินค้าตกค้าง ให้รีบดำเนินการจัดส่งโดยเร็ว๗.๒ กรณีสินค้า หรือตู้สินค้าที่ได้ยื่นใบขนสินค้า วางประกัน หรือชำระค่าภาษีอากรโดยได้ทำพิธีการตรวจปล่อย หรือยังมิได้ทำพิธีการตรวจปล่อยสินค้าหรือตู้สินค้าจากกรมศุลกากร และ/หรือยังไม่ได้นำออกจากท่าเรือกรุงเทพข้อ ๘ ให้หน่วยงานที่รับผิดชอบสินค้าหรือตู้สินค้าตามข้อ ๗.๒ ประสานงานกับกรมศุลกากรประจำหน่วยงานเพื่อขอทราบข้อมูลเกี่ยวกับสินค้า หรือตู้สินค้านั้น และจัดทำบันทึกสอบถามว่าสินค้าหรือตู้สินค้านั้นมีการดำเนินพิธีการตรวจปล่อยจากนายตรวจศุลกากรครบถ้วนแล้วหรือไม่หรืออยู่ในกระบวนการขั้นตอนใด ดังนี้๘.๑ ถ้าได้ดำเนินพิธีการตรวจปล่อยครบถ้วนแล้วให้ประสานเจ้าหน้าที่ศุลกากรประจำหน่วยงานดำเนินการบันทึกสั่งปล่อยในระบบคอมพิวเตอร์และจัดทำเอกสารแจ้งให้กับกทท. ทราบเพื่อดำเนินการต่อไป๘.๒ ถ้ายังมิได้ดำเนินพิธีการตรวจปล่อยหรือตรวจแล้วแต่ยังไม่มีการสั่งปล่อย ให้ประสานเจ้าหน้าที่ศุลกากรประจำหน่วยงานกำหนดนายตรวจศุลกากรเพื่อทำการตรวจปล่อยสินค้าหรือตู้สินค้านั้น ถ้าปรากฏว่าสินค้า หรือตู้สินค้าถูกต้องตรงตามสำแดงในใบขนสินค้าขอให้ดำเนินการบันทึกสั่งปล่อยในระบบคอมพิวเตอร์และจัดทำเอกสารแจ้งให้กับ กทท.ข้อ ๙ การดำเนินการเกี่ยวกับสินค้าหรือตู้สินค้าซึ่งศุลกากรได้ดำเนินพิธีการและเก็บภาษีอากรครบถ้วนและได้ทำพิธีการตรวจปล่อยแล้วเมื่อศุลกากรบันทึกสั่งปล่อยในระบบคอมพิวเตอร์ และจัดทำเอกสารแจ้งให้กับ กทท. แล้วให้ดำเนินการดังต่อไปนี้๙.๑ หน่วยงานที่เก็บรักษาสินค้า หรือตู้สินค้า ดำเนินการส่งหนังสือขอให้มานำสินค้าที่ดำเนินพิธีการศุลกากรแล้วออกไปจากท่าเรือกรุงเทพตามแบบที่ กทท. กำหนดแนบท้ายระเบียบนี้ โดยทางไปรษณีย์ลงทะเบียนตอบรับแจ้งไปยังเจ้าของสินค้าให้มาชำระค่าภาระและนำสินค้าออกจากท่าเรือกรุงเทพภายใน ๑๕ วัน นับแต่วันที่ได้รับหนังสือฉบับนี้ในกรณีที่ไม่มีผู้รับไม่ว่าด้วยเหตุใด ๆ ให้ดำเนินการปิดประกาศหนังสือดังกล่าว ณหน่วยงานนั้นเป็นระยะเวลา ๑๕ วัน๙.๒ เมื่อครบกำหนดเวลาตามข้อ ๙.๑ แล้ว และเจ้าของสินค้าไม่มาชำระค่าภาระและนำสินค้าหรือตู้สินค้าออกไปจากท่าเรือกรุงเทพ ให้หน่วยงานที่เก็บรักษาสินค้า หรือตู้สินค้าดำเนินการส่งหนังสือแจ้งการนำสินค้าที่ดำเนินพิธีการศุลกากรแล้วออกขายทอดตลาดตามแบบที่ กทท.กำหนดแนบท้ายระเบียบนี้ โดยทางไปรษณีย์ลงทะเบียนตอบรับแจ้งไปยังเจ้าของสินค้าให้รับทราบการคำนวณค่าภาระต่างๆ ที่เจ้าของสินค้าจะต้องชำระให้กับ กทท. พร้อมทั้งแจ้งให้มานำสินค้าหรือตู้สินค้าออกไปจากท่าเรือกรุงเทพภายใน ๑๕ วัน นับแต่วันที่ได้รับหนังสือฉบับนี้ และแจ้งให้เจ้าของสินค้าทราบว่าหากไม่มาชำระค่าภาระและนำสินค้า หรือตู้สินค้าออกภายในกำหนดดังกล่าว กทท. จะดำเนินการขายทอดตลาดสินค้าดังกล่าวในกรณีที่ไม่มีผู้รับไม่ว่าด้วยเหตุใด ๆ ให้ดำเนินการปิดประกาศหนังสือดังกล่าว ณหน่วยงานนั้นเป็นระยะเวลา ๑๕ วัน เมื่อครบกำหนดตามวรรคแรกแล้ว หากเจ้าของสินค้ายังไม่มาชำระค่าภาระและนำสินค้าหรือตู้สินค้าออกจากท่าเรือกรุงเทพ ให้คณะกรรมการดำเนินการขายทอดตลาดสินค้าดังกล่าวโดยนำเงินที่ได้จากการขายทอดตลาดสินค้ามาชำระค่าภาระให้กับกทท. หากมีเงินเหลือจะคืนให้กับเจ้าของสินค้าภายในระยะเวลา ๓๐ วัน นับจากวันที่กทท. มีหนังสือแจ้งให้ทราบ๙.๓ กรณีเจ้าของสินค้ามีหนังสือแจ้งมายัง กทท. ว่าจะขอผ่อนผันนำสินค้าหรือตู้สินค้าออกจากท่าเรือกรุงเทพ เกินกว่าระยะเวลาที่กำหนดให้อยู่ในการพิจารณาของผู้อำนวยการฝ่ายปฏิบัติการเรือและสินค้าโดยมีหลักเกณฑ์ดังต่อไปนี้๙.๓.๑ เจ้าของสินค้าจะต้องชำระค่าภาระต่าง ๆ ที่เกี่ยวข้องให้ครบถ้วนก่อน๙.๓.๒ ระยะเวลาที่จะผ่อนผันให้เป็นไปตามเหตุผล และความจำเป็นของเจ้าของสินค้าแต่ไม่เกิน ๔๕ วัน๙.๓.๓ หากเจ้าของสินค้าไม่มาดำเนินการนำสินค้าออกจากท่าเรือกรุงเทพภายในระยะเวลาที่ได้รับการผ่อนผันตามข้อ๙.๓.๒ กทท. จะดำเนินการนำสินค้าออกขายทอดตลาดตามข้อ ๙.๒ วรรคสองข้อ ๑๐ เมื่อมีผู้ประมูลสินค้าที่ขายทอดตลาดได้ให้ผู้ประมูลได้ทำหนังสือยินยอมให้ขายสินค้าที่ประมูลได้จากการท่าเรือแห่งประเทศไทยตามแนบท้ายระเบียบนี้ โดยมีเงื่อนไขดังนี้๑๐.๑ ต้องชำระเงินค่าสินค้าให้ครบถ้วนตามราคาที่ประมูลได้พร้อมภาษีมูลค่าเพิ่มเป็นเงินสดโดยทันทีแต่หากราคาที่ประมูลได้สูงเกินกว่า ๑๐๐,๐๐๐ บาท (หนึ่งแสนบาท) และผู้ประมูลได้ไม่พร้อมที่จะชำระเงินทั้งหมดในทันทีผู้ประมูลจะต้องวางเงินสดมัดจำไม่น้อยกว่าร้อยละ ๒๕ ของราคาที่ประมูลได้ในทันทีและจะต้องชำระส่วนที่เหลือทั้งหมดในวันรุ่งขึ้นที่เปิดทำการ ณ กองจัดการการเงิน สำนักบริหารการเงินฝ่ายการเงินและบัญชีกรณีไม่มาชำระเงินส่วนที่เหลือภายในกำหนด กทท.จะยึดเงินมัดจำและจะนำสินค้าออกขายทอดตลาดและหากขายทอดตลาดสินค้าได้เงินน้อยกว่าเงินส่วนที่ผู้ประมูลได้ค้างชำระรวมกับค่าใช้จ่ายในการขายทอดตลาด ผู้ประมูลได้ครั้งแรกจะต้องรับผิดชอบชดใช้ส่วนต่างให้กับ กทท.๑๐.๒ ต้องนำสินค้าที่ประมูลได้ออกไปจากท่าเรือกรุงเทพ ภายในกำหนดเวลา๓ วัน ทาการ นับตั้งแต่วันที่ได้ชำระเงินค่าสินค้านั้นครบถ้วนแล้วถ้าผู้ประมูลได้ไม่นำสินค้าที่ประมูลได้ออกไปภายในกำหนดเวลาดังกล่าว กทท.จะเรียกเก็บค่าฝากเก็บสินค้านั้นตามอัตราค่าภาระฝากเก็บสินค้าที่กำหนดไว้๑๐.๓ เมื่อครบกำหนด ๑๕ วัน นับตั้งแต่วันที่ผู้ประมูลได้ชำระค่าสินค้านั้นครบถ้วนแล้วผู้ประมูลได้ไม่นำสินค้าที่ประมูลได้ออกไปจากท่าเรือกรุงเทพ กทท. มีสิทธินำสินค้านั้นออกขายทอดตลาดโดยให้คณะกรรมการขายทอดตลาดดำเนินการนำสินค้านั้นออกขายทอดตลาดเพื่อหักเงินที่ขายได้เป็นค่าฝากสินค้าและค่าใช้จ่ายในการขายทอดตลาดไว้ให้ครบถ้วนหากมีเงินเหลือจะคืนให้กับผู้ประมูลได้ภายในระยะเวลา ๓๐ วัน นับจากวันที่ กทท.มีหนังสือแจ้งให้ทราบ๑๐.๔ กรณีที่ผู้ประมูลได้มาขอรับสินค้าเมื่อพ้นกำหนดเวลา ๑๕ วันแล้วและสินค้า อยู่ในระหว่างดำเนินการขายทอดตลาด แต่ยังไม่เสร็จสิ้น ให้ผู้ประมูลได้ชำระค่าฝากเก็บสินค้าที่คงค้างและให้ดำเนินการส่งมอบสินค้านั้นให้แก่ผู้ประมูลได้ต่อไป๑๐.๕ หน่วยงานที่เก็บรักษาสินค้า หรือตู้สินค้า จัดทำเอกสารใบรับของจากท่าเรือกรุงเทพและใบกำกับสินค้าเพื่อส่งมอบสินค้าหรือตู้สินค้าให้ถูกต้องครบถ้วน พร้อมจัดทำบันทึกแจ้งศุลกากรประจำหน่วยงานทราบข้อ ๑๑ ให้ผู้อำนวยการการท่าเรือแห่งประเทศไทยเป็นผู้รักษาการตามระเบียบนี้ และมีอำนาจในการออกคำสั่ง ประกาศ หรือหลักปฏิบัติรวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุดประกาศณ วันที่ ๒๓ มิถุนายน พ.ศ. ๒๕๕๗เรือเอกอิทธิชัย สุพรรณกูลรองผู้อานวยการการท่าเรือแห่งประเทศไทยสายบริหารทรัพยากรบุคคลและการเงินรักษาการแทนผู้อานวยการการท่าเรือแห่งประเทศไทย[เอกสารแนบท้าย]๑. ทกท. ๐๑.๐๐.๐๑ (๑๐)๒. ทกท. ๐๑.๐๐.๐๑ (๑๑)๓. หนังสือยินยอมให้ขายสินค้าที่ประมูลได้จากการท่าเรือแห่งประเทศไทย(ทกท. ๐๑.๐๐.๐๑ (๑๒))(ดูข้อมูลจากภาพกฎหมาย)ปริยานุช/ผู้จัดทำ๑๐ กันยายน๒๕๕๗จุฑามาศ/ผู้ตรวจ๑๕ กันยายน๒๕๕๗[๑] ราชกิจจานุเบกษาเล่ม ๑๓๑/ตอนที่ ๘๓ ง/หน้า ๑/๑๔ สิงหาคม ๒๕๕๗